
RAZPIS
VABILO NA I. ZBOR SLOVENSKIH PREDVODNIKOV

Rok prijave: 5. marec 2020
Namen zbora je pospeševanje napredka slovenskih godb na področju protokolarne, paradne in figurativne dejavnosti. Dogodek je prvenstveno namenjen izobraževanju predvodnikov, ki želijo svoje znanje utrditi, nadgraditi, dobiti nove ideje in motivacijo. Predavatelji Komisije za korakanje in figurativo ZSG bodo s člani Laške pihalne godbe poskrbeli za kvalitetno delo in prijetno vzdušje, ki mu bo sledila izmenjava informacij.
V okviru 1. Zbora slovenskih predvodnikov bodo izpeljani tako seminar za predvodnike, kot tudi številna predavanja in razprave na temo slovenskega predvodništva in njegovega mesta v svetu.  

Na zboru bomo veseli tudi predsednikov in drugih predstavnikov društev, ki jih ta dejavnost zanima.  

Seminar za predvodnike bo potekal od petka, 13. 3. 2020, s pričetkom ob 17.00 do nedelje, 15. 3. 2020, popoldne.

Zbor slovenskih predvodnikov s predavanji, prikazi in razpravami pa od sobote, 14. 3. 2020, do nedelje, 15. 3. 2020, popoldne.
TEMATIKE PREDAVANJ:

- Osnove predvodništva

- Metode treninga angleškega in ameriškega obrata in pahljača ovinka

- Načrtovanje in vodenje vaj

- Metode treninga holandskega ovinka

- Delo s predvodniško palico

- Predstavitev tekmovanja v korakanju 2019

- Najava tekmovanja v korakanju 2020

- Uporaba moderne tehnologije na vajah iz korakanja

- Predstavitev predvodniškega sistema Orkestra Slovenske vojske
- Predstavitev Policijskega orkestra kot uradnega protokolarnega orkestra Republike Slovenije

- Vrste nastopov za potrebe državnega protokola

- Priprave orkestra in komornih skupin ter izvedba protokolarnega dogodka
- Predstavitev predvodniškega sistema Laške pihalne godbe

- Razvoj show programa

PREDAVATELJI: 
Za strokovno vodenje seminarja smo povabili člane in goste Komisije za korakanje in figurativo ZSG:

Roman Grabner, akademski glasbenik trobentar, vodja Policijskega orkestra, ceremonialni dirigent Policijskega orkestra kot protokolarnega orkestra Republike Slovenije, dirigent in predvodnik Mestnega pihalnega orkestra Škofja Loka, soavtor priročnika Slovenski predvodnik.
Ervin Hartman je avtor prvega slovenskega priročnika Slovenski predvodnik. Bil je predsednik in predvodnik ZSG ter dirigent in predvodnik KUD Pošta Maribor, s katerimi je na področju godbeništva v gibanju dosegel številne uspehe ter skrbel za dejavnost v Sloveniji.

Ivan Medved je študiral saksofon in oboo. Bil je predvodnik Orkestra slovenske policije, dirigent in predvodnik Laške pihalne godbe in Vaške godbe Vrh nad Laškim ter predvodnik Zveze slovenskih godb, kot mentor za predvodništvo in korakanje pa sodeluje tudi na različnih seminarjih ZSG.

Gregor Vidmar, klarinetist, predvodnik in dirigent Pihalnega orkestra Litostroj ter predvodnik  Orkestra Slovenske vojske, s katerimi je nastopil na številnih paradah in showih po EU. 
Mihael Dergan, aktualni predsednik Komisije za korakanje in figurativo ZSG. Bil je predvodnik in vodja bobnarske skupine Laške pihalne godbe. Je avtor štirih samostojnih show točk, kreator predvodniškega sistema za godbe s spremljevalnimi skupinami. Kot predvodnik je sodeloval na Rdečem trgu v Moskvi, na največjem festivalu vojaških orkestrov.
Sabina Seme, predsednica strokovnega odbora za korakanje v okviru Mažoretne zveze Slovenije. Je članica Mažoret Laško že več kot 25 let, včasih kot plesalka, kasneje trenerka in sedaj vodja mažoretne sekcije znotraj KD Laška pihalna godba. Je soavtorica treh show točk in nacionalna MZS sodnica 2. stopnje.
KOTIZACIJA ZA SEMINAR in ZBOR PREDVODNIKOV
Kotizacija za seminar (13.-15. 3. 2020 – 3 dni), ki vsebuje teoretično in praktično delo, udeležbo na predavanjih ter v razpravah in skupno večerjo, znaša za člane ZSG 50,00 € (z DDV) in za nečlane ZSG 80,00 € (z DDV) na osebo. 
Kotizacija za udeležbo na Zboru predvodnikov (14.-15. 3. 2020 – 2 dni), ki vsebuje udeležbo na predavanjih ter v razpravah, praktično delo in skupno večerjo, znaša za člane ZSG 35,00 € (z DDV) in za nečlane ZSG 65,00 € (z DDV) na osebo. 
Ob udeležbi dveh predvodnikov iz iste godbe nudimo 10 % popust na ceno obeh kotizacij.
Po oddani prijavi boste prejeli predračun za plačilo, ki mora biti poravnan do začetka seminarja ter navodila in urnike Zbora predvodnikov.  Vsak izmed udeležencev prejme potrdilo o opravljenem seminarju. 
NOČITVE

Organizator udeležencem, ki želijo prenočevati, lahko rezervira prenočišča v Laškem. V kolikor bi želeli prenočevati, to izpolnite v prijavnici. Kraj prenočevanja in cene (strošek nočitve ni vštet v kotizaciji!) vam bomo posredovali po prijavi.
PRIJAVA
Prijave preko spletnega obrazca izpolnite do 29. februarja 2020.
Za dodatne informacije se lahko obrnete na:

	JSKD - Laško, 
( (03) 734 20 43
( oi.lasko@jskd.si
	JSKD – inštrumentalna glasbena dejavnosti,
 ( (01) 241 05 32

( daniel.leskovic@jskd.si


Internetni naslovi

www.zsg.si 
www.slovenski-godbenik.si 
www.jskd.si.
Organizator si pridržuje pravico do spremembe programa. 


